MIRROR現於美國舉行北美站的《MIRROR FEEL THE PASSION CONCERT TOUR》巡迴演唱會,日前完成洛衫磯站,準備下站往赴紐站演出。12子趁空檔遊覽叉電,其中籃球發燒友姜濤、呂爵安(Edan)和「大表哥」邱士縉(Stanley)又再齊齊睇NBA賽事,今次3子更登上NBA官方IG,獲介紹:「Welcome @keung_show @edanlui @stanleysc_ of @mirror.weare from Hong Kong to LA! #NBACelebRow」,Edan興奮在IG分享留言截圖,寫道:「哩鋪真係光宗耀祖 癡線級LevelI love you @nba 」對於登上NBACelebRow,他搞笑指早知化妝整頭,姜濤則以emoji表達激動流涕,Stanley亦以emoji表達「OMG」。
Edan自認出軌 黑氣石又發功
向來是湖人死忠的Edan與姜濤穿上洛杉磯快艇隊2號球衣(Kawhi Leonard),觀賞快艇隊主場對戰鳳凰城太陽的賽事,他拍短片笑言,「今日出軌呀,竟然支持Clippers(快艇隊)!」身邊的Stanely即大嗌「叛徒!」繼上場無緣睇LeBron James,Anthony Davis上陣受傷後,「黑氣石」Edan繼續發功,今場陷入全部球星都落場的局面,「今日Paul George、James Harden、(Russell) Westbrook同Kawhi (Leonard)都好似唔出場呀!」大表哥答道:「全部球星都冇呀!」Edan慨嘆:「又黑氣石喇,點算呀!」被隊友指摘「黑氣」累事。
雖然再做黑氣石,多位喜愛的球星都沒有出場,但都有Kevin Durant,場波亦睇得刺激開心,他用hashtag表示,「仲驚喜地上咗NbaIG」、「呢個故事教訓我哋」、「出街最好都係整返頭髮化返妝。」
另外,MIRROR巡唱尾站澳門場《MIRROR FEEL THE PASSION CONCERT TOUR 2024 • ASIA - MACAU》將於下月17日至18日在澳門銀河綜藝館舉行,門票今日開賣,火速售罄。之後主辦隨即宣布加開5月19日一場,門票將於4月16日開賣,每人只限最多購買4張門票。